Man dressed as the joker injures 17 in tokyo train knife rampageon 'বেটমেন'ৰ জোকাৰ সদৃশ ড্ৰেছ পিন্ধি ট্ৰেইনত প্ৰৱেশ এজন লোকৰ, ১৭গৰাকীক ছুৰিকাঘাত কৰি লগাই দিলে জুই- News18 assam\nHome » photogallery » world »লোমহৰ্ষক! 'বেটমেন'ৰ জোকাৰৰ ৰূপ লৈ ট্ৰেইনত প্ৰৱেশ এজন লোকৰ, ১৭গৰাকীক ছুৰিকাঘাত কৰি লগাই দিলে জুই\nলোমহৰ্ষক! 'বেটমেন'ৰ জোকাৰৰ ৰূপ লৈ ট্ৰেইনত প্ৰৱেশ এজন লোকৰ, ১৭গৰাকীক ছুৰিকাঘাত কৰি লগাই দিলে জুই\nঘটনাটোৰ সময়ত ৰে'লখনত থকা এজন ২০ বছৰীয়া ল'ৰাই উল্লেখ কৰে যে তেওঁ প্ৰথমে এয়া হলোউইন প্ৰাংক (Halloween prank) বুলি ভাবিছিল।\n। November 01, 2021, 21:11 IST\nজাপানৰ ৰাজধানী টকিঅ'ত সংঘটিত হৈছে এক নজিৰবিহীন ঘটনা। ৰে'লত ছুৰিকাঘাতৰ এই ঘটনা দেওবাৰে নিশা সংঘটিত হয়। এজন ২৪ বছৰীয়া যুৱকে এখন যাত্ৰীবাহী ৰে'লগাড়ীত অহা যাত্ৰীক ছুৰিকাঘাত কৰে, যাৰ ফলত ১৭ জন যাত্ৰী আহত হয়। ইয়াৰে ২জনৰ অৱস্থা সংকটজনক বুলি কোৱা হৈছে। দ্য জাপান টাইমছত প্ৰকাশ পোৱা মতে, আক্ৰমণকাৰীজনে বেটমেন (Batman)ৰ জোকাৰৰ কাপোৰ পিন্ধি আহিছিল। ঘাতকে প্ৰথমে ছুৰীৰে আক্ৰমণ কৰে আৰু ৰে'লগাড়ীখনত জুই লগাই দিয়ে।\nআক্ৰমণকাৰীজনক ঘটনাস্থলীত গ্ৰেপ্তাৰ কৰা হৈছে। টকিঅ' আৰক্ষীয়ে ঘটনাটো কোকুৰিঅ' ষ্টেচনৰ ওচৰৰ কেয়ো ৰে'লখনৰ ভিতৰত সংঘটিত হয় বুলি সদৰী কৰিছে। ৰে'লগাড়ীখনত থকা আক্ৰমণকাৰীজনক ২৪ বছৰীয়া কিওতা হাটোৰী বুলি চিনাক্ত কৰা হৈছে। আৰক্ষীৰ মতে, তেওঁ মানসিকভাৱে অসুস্থ। জেৰাত, হাটোৰীয়ে আৰক্ষীক কৈছিল যে তেওঁ বেটমেন চলচ্চিত্ৰৰ জোকাৰ চৰিত্ৰটো ভাল পাইছিল। তেওঁ নিজেও এনে হ'ব বিচাৰে। আৰক্ষীয়ে জনোৱা অনুসৰি, তেওঁ ৰে'লখনত কেইবাজনো লোকক হত্যা কৰিব বিচাৰিছিল আৰু মৃত্যুদণ্ডৰে দণ্ডিত হোৱাৰ কামনা কৰিছিল।\nটুইটাৰত পোষ্ট কৰা এটা ভিডিঅ'ত দেখা গৈছিল ৰে'লখনত দেখিবলৈ পোৱা লোমহৰ্ষক পৰিস্থিতি। মানুহে কেয়ো ৰে'লখনৰ পৰা বাচিবলৈ খিৰিকীৰে জঁপিয়াইছিল। লাইন অপাৰেটৰে জনাইছে যে ঘটনাটো নিশা প্ৰায় ৮ বজাত (স্থানীয় সময় অনুসৰি) সংঘটিত হৈছিল। আক্ৰমণৰ পিছত সেৱাসমূহ আংশিকভাৱে স্থগিত ৰখা হৈছিল।\nজোকাৰৰ ৰূপ লৈ আক্ৰমণ কৰা লোকজনে যাত্ৰীসকলক ছুৰিকাঘাত কৰাৰ পিছত তেলজাতীয় পদাৰ্থ ঢালি জুই লগাই দিছিল। ভিডিঅ' নিৰ্মাতা চুনচুকে কিমুৰাই কয় যে তেওঁ যাত্ৰীসকলক পলাই যোৱা দেখিছিল আৰু ৰে'লত ওলাই আছিল ধোঁৱা।\nউল্লেখ্য, টকিঅ'ত এখন ৰে'লৰ ভিতৰত দুমাহৰ ছুৰী আক্ৰমণৰ এইটো দ্বিতীয় ঘটনা। ইয়াৰ পূৰ্বে আগষ্ট মাহত টকিঅ' অলিম্পিকৰ সামৰণী অনুষ্ঠানৰ এদিন পূৰ্বে ৩৬ বছৰীয়া ব্যক্তিজনে টকিঅ'ত এখন যাত্ৰীবাহী ৰে'লত ১০জন লোকক ছুৰিকাঘাত কৰে। সন্দেহযুক্তজনে পিছত আৰক্ষীক কৈছিল যে তেওঁ সুখী দেখা এগৰাকী মহিলাক আক্ৰমণ কৰিব বিচাৰিছিল।
